Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 824/12/8807	Michalovce, 23.11.2012
EEČ : 2-66-338-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Michalovce
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: materská dovolenka

lebo zanikla trestnosť činu
Odôvodnenie:
            
            Uznesením povereného príslušníka Obvodného oddelenia PZ XXXXX z 20. 09. 2012 sp. zn. ORP-1110/ST-MI-2012 bolo začaté trestné stíhanie pre prečin zanedbania povinnej výživy podľa § 207 ods. 1 Tr. zákona.
            
            Následne uznesením povereného príslušníka  Obvodného oddelenia PZ  XXXXX z  06. 11. 2012 sp. zn. ORP-1110/ST-MI-2012  bolo XXXXX vznesené obvinenie pre prečin zanedbania povinnej výživy podľa  § 207 ods. 1 Tr. zákona. 

            Po skončení vyšetrovania predložil poverený príslušník, ktorý bol vecne príslušný vykonávať vyšetrovanie, tunajšej okresnej prokuratúre zhromaždený spisový materiál spolu s návrhom na zastavenie trestného stíhania pre vyššie uvedený prečin,  z dôvodov uvedených v § 215 ods. 1 písm. h) Tr. poriadku, pretože zanikla trestnosť činu.

	Preskúmaním predloženého návrhu a na vec sa vzťahujúceho spisového materiálu som sa s návrhom vyšetrovateľa stotožnila.
 
	Trestné stíhanie bolo začaté a následne bolo vznesené obvinenie XXXXX na základe oznámenia otca maloletej dcéry XXXXX.
 
	Dna 15.11.12 bol  vypočutý svedok  XXXXX. Tento vo svojej výpovedi uviedol, že si obvinená XXXXX  svoju vyživovaciu povinnosť dodatočne splnila.  

	V zmysle ust. § 86 písm. a) Tr. zákona trestnosť trestného činu zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Keďže matka dieťaťa si dodatočne splnila svoju vyživovaciu povinnosť v celom rozsahu a zanedbanie vyživovacej povinnosti nemalo trvalo nepriaznivé následky, bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Dagmar Baťalíková
prokurátorka